
PARLAMENTUL ROMÂNIEI

CAMERA DEPUTAŢILOR

    Comisia pentru drepturile omului, culte                 Bucureşti,  09.09.2008                                                       

    şi problemele minorităţilor naţionale 
             Nr.  25/246                                                                                                                                                                                  
BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra propunerii legislative privind terminologia folosită pentru etnia ţiganilor, trimis spre dezbatere în fond, cu adresa Pl- x  333  din 12 mai 2008,  înregistrată sub nr.25/246 din 13 mai 2008. 

                           În raport de obiectul şi conţinutul său, propunerea legislativă face     parte din categoria legilor ordinare.
PREŞEDINTE                             
                  SECRETAR                                             

                    Nicolae Păun                                                          Buciuta Ştefan




PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile              Bucureşti,  9 septembrie 2008
omului, culte  Şi  PROBLEMELE 

minoritĂŢilor  naŢionale                Nr.  Pl -x  333/2008                                                                                                             
          


RAPORT
               asupra propunerii legislative privind terminologia folosită pentru etnia ţiganilor

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere  în fond, cu propunerea legislativă privind terminologia folosită pentru etnia ţiganilor, trimisă cu adresa nr. Pl-x  333  din 12 mai 2008, înregistrată sub nr.25/246 din 12 mai 2008. 

Senatul, în calitate de primă Cameră sesizată, a respins propunerea legislativă  în şedinţa din 6 mai 2008. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75  din Constituţia României, republicată.
Comisia juridică, de disciplină şi imunităţi  a avizat negativ propunerea legislativă, conform avizului nr.Pl-x 333 din 17 iunie 2008.

Consiliul Legislativ, cu avizul nr.1630 din 26.11.2007, avizează favorabil propunerea legislativă. 

Guvernul, prin punctul de vedere înaintat cu adresa nr.105 din 14.01.2008, nu susţine adoptarea iniţiativei legislative. 
Propunerea legislativă supusă dezbaterii are ca obiect  de reglementare schimbarea denumirii oficiale din romi în ţigani, pentru a se elimina confuzia dintre romi şi români, creată, în mod artificial, în unele ţări membre ale Uniunii Europene.
În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat propunerea legislativă  mai sus menţionată, în şedinţa din 9 septembrie 2008.
La lucrări a participat, din partea iniţiatorilor, dl deputat Ioan Aurel Rus, membru al Comisiei  pentru drepturile omului, culte şi problemele minorităţilor naţionale, care a susţinut că revenirea la vechea denumire a etniei este o revenire la valorile consacrate după 1990 din punct de vedere cultural şi istoric şi în acord cu denumirile date de ţări occidentale ca Germania, Franţa, Spania etnicilor romi din Europa.
La dezbaterea acestei propuneri legislative, din totalul de 16 membri au fost prezenţi 11 deputaţi.

În urma examinării  iniţiativei legislative, a avizelor sus-menţionate şi a punctelor de vedere exprimate de membrii comisiei şi de către iniţiator, s-a hotărât, cu majoritate de voturi - 1 vot pentru ,  să se propună Plenului Camerei Deputaţilor respingerea  propunerii legislative privind terminologia folosită pentru etnia ţiganilor. 

În raport cu obiectul şi conţinutul său, propunerea legislativă face parte din categoria legilor ordinare.          

                  PREŞEDINTE,                                                    SECRETAR ,   
                  Nicolae PĂUN                                                  Ştefan BUCIUTA                                                                                        

               Întocmit :

               Consilier   Onesia Babeş 
               Expert       Laurenţiu Valentin Gheorghiu

